iktatószám:

szerződés nyilvántartási szám:

# SZolgáltaTÁSI SZERZŐDÉS

amely létrejött a

Cégnév: **BVH Budapesti Városüzemeltetési Holding Zártkörűen Működő Részvénytársaság**

Cím: **1052 Budapest, Városház utca 9-11.**

Cégjegyzékszám: **Cg.01-10-046833**

Adószám: **23024216-2-41**

Számlavezető Bank:

Bankszámlaszám:

Képviselő neve: **Egry Attila elnök-vezérigazgató**

mint Előfizető, az

Cégnév: **Fővárosi Közterület-fenntartó Nonprofit Zártkörűen Működő Részvénytársaság.**

Cím: **1081 Budapest, Alföldi u. 7.**

Cégjegyzékszám: **Cg.01-10-043157**

Adószám: **12166602-2-44**

Számlavezető Bank: **Budapest Bank Zrt.**

Bankszámlaszám: **10102093-05086900-05000005**

Képviselő neve: **Nagy László Albert vezérigazgató**

mint Előfizető, a

Cégnév: **Budapest Gyógyfürdői és Hévizei Zártkörűen Működő Részvénytársaság.**

Cím: **1134 Budapest, Szőlő u. 38-40.**

Cégjegyzékszám: **Cg.01-10-043152**

Adószám: **12165814-2-44**

Számlavezető Bank: **OTP Bank Nyrt.**

Bankszámlaszám: **11713005-20352457-00000000**

Képviselő neve: **Szőke László vezérigazgató**

mint Előfizető, a

Cégnév: **Budapesti Temetkezési Intézet Zártkörűen Működő Részvénytársaság.**

Cím: **1134 Budapest, Váci út 23-27.**

Cégjegyzékszám: **Cg.** **01-10-042694**

Adószám: **10987553-2-41**

Számlavezető Bank: **OTP Bank Nyrt.**

Bankszámlaszám: **11794008-20508988-00000000**

Képviselő neve: **Horváth József vezérigazgató**

mint Előfizető, a

Cégnév: **Fővárosi Kertészeti Nonprofit Zártkörűen Működő Részvénytársaság.**

Cím: **1073 Budapest, Dob u. 90.**

Cégjegyzékszám: **Cg.01-10-042452**

Adószám: **10903894-2-42**

Számlavezető Bank: **FHB Bank Zrt.**

Bankszámlaszám: **18203033-06022891-40010014**

Képviselő neve: **Szabó József vezérigazgató**

mint Előfizető, az

Cégnév: **FŐKERT Mérnökiroda Korlátolt Felelősségű Társaság**

Cím: **1073 Budapest, Dob u. 90.**

Cégjegyzékszám: **01 09 566172**

Adószám: **12219731-2-42**

Számlavezető Bank: **Budapest Bank Zrt.**

Bankszámlaszám: **10100716-32346400-00000004**

Képviselő neve: **Hegedűs Gábor ügyvezető**

mint Előfizető, az

Cégnév: **TAHI Faiskola Korlátolt Felelősségű Társaság**

Cím: **2022 Tahitótfalu, Tahi-Nagykert 050/3.**

Cégjegyzékszám: **13 09 073344**

Adószám: **12182259-2-13**

Számlavezető Bank: **10103874-54609943-00000000**

Bankszámlaszám: **Budapest Bank Zrt.**

Képviselő neve: **Kulin Balázs György ügyvezető**

mint Előfizető, az

Cégnév: **Fővárosi Közbeszerzési Lebonyolító Korlátolt Felelősségű Társaság**

Cím: **1061 Budapest, Andrássy út 12.**

Cégjegyzékszám: **01 09 276106**

Adószám: **25454248-2-42**

Számlavezető Bank: **OTP Bank Nyrt.**

Bankszámlaszám: **11784009-21025376-00000000**

Képviselő neve: **dr. Torma Szilvia ügyvezető**

mint Előfizető, a

Cégnév: **Budapesti Távhőszolgáltató Zártkörűen Működő Részvénytársaság**

Cím: **1116 Budapest, Kalotaszeg u. 31.**

Cégjegyzékszám: **Cg.01-10-042582**

Adószám: **10941362-2-44**

Számlavezető Bank: **OTP Bank Nyrt.**

Bankszámlaszám: **1170300620464156**

Képviselő neve: **dr. Mitnyan György vezérigazgató**

mint Előfizető, a

Cégnév: **FŐTÁV-KOMFORT Korlátolt Felelősségű Társaság**

Cím: **1116 Budapest, Kalotaszeg utca 31.**

Cégjegyzékszám: **01 09 687450**

Adószám: **12462946-2-43**

Számlavezető Bank: **UniCredit Bank Hungary Zrt.**

Bankszámlaszám: **10918001-00000039-69260003**

Képviselő neve: **Kovács Lajos ügyvezető és Keliger Csaba**

mint Előfizető, a

Cégnév: **DHK Hátralékkezelő és Pénzügyi Szolgáltató Zártkörűen Működő Részvénytársaság**

Cím: **1116 Budapest, Kalotaszeg utca 31.**

Cégjegyzékszám: **01 10 044425**

Adószám: **12519536-2-41**

Számlavezető Bank: **MKB Bank Zrt.**

Bankszámlaszám: **10300002-20113025-00003285**

Képviselő neve: **dr. Horváth Béla Ph.D. vezérigazgató**

mint Előfizető, a

Cégnév: **Fővárosi Kéményseprőipari Korlátolt Felelősségű Társaság**

Cím: **1145 Budapest Szugló u 9-15.**

Cégjegyzékszám: **01-09-466332**

Adószám: **12109584-2-42**

Számlavezető Bank: **K&H Bank Zrt.**

Bankszámlaszám: **10402142-21424005-00000000**

Képviselő neve: **Kovács Balázs ügyvezető**

mint Előfizető, a

Cégnév: **Fővárosi Vízművek Zártkörűen Működő Részvénytársaság**

Cím: **1134 Budapest, Váci út 23-27.**

Cégjegyzékszám: **01 10 042451**

Adószám: **10898824-2-44**

Számlavezető Bank: **MKB Bank Zrt.**

Bankszámlaszám: **10300002-20372936-48820026**

Képviselő neve: **Haranghy Csaba vezérigazgató és Keszler Ferenc gazdasági vezérigazgató-helyettes**

mint Előfizető,

a továbbiakban együtt: **Előfizetők**

továbbá a **...** (székhelye: , adószáma: , bankszámlaszáma: , cégjegyzékszáma:  , képviseli:), mint Szolgáltató (a továbbiakban: **Szolgáltató**)között

az alulírott helyen és napon az alábbi feltételekkel. (Az Előfizetők és a Szolgáltató együtt a továbbiakban: Felek)

1. **A SZERZŐDÉS TÁRGYA**

A jelen szerződés tárgya a 2. számú mellékletben meghatározott szolgáltatások nyújtása Előfizetők részére, a jelen Szolgáltatási szerződésben és a mindenkor hatályos ÁSZF-ben foglalt feltételekkel az alábbiak szerint:

1. A Felek megállapítják, hogy a Budapesti Városüzemeltetési Holding Zártkörűen Működő Részvénytársaság, mint a közbeszerzésekről szóló 2015. évi CXLIII. törvény (a továbbiakban: Kbt.) 29. § (2) bekezdése alapján az Előfizetők meghatalmazott képviselője által *„Mobil távközlési szolgáltatások beszerzése”* tárgyban lebonyolított közbeszerzési eljárás eredményeképpen a Felek a jelen Szolgáltatási Szerződésben (továbbiakban: Szolgáltatási Szerződés) állapodnak meg a komplex **mobil távközlési szolgáltatás egyedi feltételeiről**.
2. A Szolgáltató szolgáltatás nyújtására az elektronikus hírközlésről szóló 2003. évi C. törvény (a továbbiakba: Eht.) alapján jogosult, egyben kötelezettséget vállal a szolgáltatás folyamatos fenntartására jelen szerződés hatálya alatt. A Felek megállapodnak, hogy közöttük a jelen Szolgáltatási szerződéssel tartós jogviszonyt létesítenek az Eht. 188. § 72. pontjában definiált komplex mobil távközlési szolgáltatás nyújtására, és igénybevételére vonatkozóan. Előfizetők a jelen Szolgáltatási Szerződést együttesen kötik meg, annak érdekében, hogy igénybe vehessék a Szolgáltató által - az Előfizetők által együttesen igénybe veendő előfizetés számokra tekintettel - biztosított kedvezményeket, ugyanakkor a Szolgáltatási Szerződésekhez kapcsolódó egyedi előfizetői szerződéseket az egyes előfizetők önállóan kötik meg a Szolgáltatóval. Az Előfizetők vonatkozásában a jelen Szolgáltatási Szerződésben meghatározott jogok és kötelezettségek (beleértve a felelősséget, jogkövetkezményeket, szerződés megszüntetését is) Előfizetőnkként külön-külön értelmezendőek, tekintettel arra, hogy az előfizetői (szerződéses) jogviszony az egyes Előfizetők között önállóan jön létre. Valamely Előfizetővel kapcsolatos jog, kötelezettség vagy érvényesítendő jogkövetkezmény kizárólag az érintett Előfizető vonatkozásában értelmezhető oly módon, hogy valamennyi többi Előfizető jelen Szolgáltatási Szerződés szerinti jogviszonya változatlan marad.
3. Felek rögzítik, hogy az Előfizetőkkel kötött jelen Szolgáltatási Szerződés .... számú melléklete tartalmazza a szerződés hatálybalépésével egyidejűleg igényelt előfizetések hívószámait. Felek megállapodnak abban, hogy az Előfizetőkkel kötött Szolgáltatási Szerződés hatálybalépését követően igényelt előfizetések létrehozására a Felek egyedi előfizetői szerződéseket írnak alá.
4. A Szolgáltató szolgáltatást az Előfizetők részére csak a jelen Szolgáltatási Szerződés és a Szolgáltató honlapján megtalálható, a mindenkor hatályos Általános Szerződési Feltételek (továbbiakban: ÁSZF), továbbá az Előfizetővel megkötött egyedi előfizetői szerződés szerint az Előfizetők által bejelentett igény alapján megkötött szerződések alapján végezhet.

Amennyiben a Szolgáltató egyedi előfizetői szerződése a jelen Szolgáltatási Szerződésben nem vagy nem elég részletesen szabályozott kérdésben – a 2/2015. (III. 30.) NMHH rendelet 11. §-ában foglaltak kivételével - bármilyen további, de különösen a jelen Szolgáltatási szerződéssel ellentétes rendelkezés(eke)t tartalmaz, azon rendelkezés(ek) érvénytelen(ek), a Felek a jelen Szolgáltatási Szerződés szerint járnak el.

Amennyiben a Szolgáltató mindenkori ÁSZF-je és az egyedi előfizetői szerződések, valamint a jelen Szolgáltatási Szerződés rendelkezései között ellentmondás áll fent, a jelen Szolgáltatási Szerződés rendelkezései az irányadóak.

A Felek megállapodnak, hogy az 6. számú Mellékletben meghatározott SIM-kártyák felhasználóinak a jelen Szolgáltatási szerződés, illetve az előfizetői jogviszony rendelkezései szempontjából releváns magatartásáért az Előfizető a Szolgáltatóval szemben úgy felel, mintha maga járna el.

1. Előfizetők a szerződés hatálya alatt az alábbi fix havi előfizetésszámok fenntartását vállalják (az előfizetések megbontása az 1.5.2 pontban kerül rögzítésre):
2. Teljes előfizetői alapmennyiség**: … db**
3. Előfizetők a szerződés hatálya alatt az alábbi fix **havi előfizetésszámok** fenntartását vállalják, az alábbi számú előfizetéseket jogosultak a Szolgáltatótól egyedileg megrendelni, Szolgáltató pedig az alábbi mennyiségeket jogosult és köteles az egyes előfizetők számára biztosítani:

|  |  |
| --- | --- |
| BVH Zrt. |  |
| FKF Nonprofit Zrt. |  |
| Budapest Gyógyfürdői Zrt. |  |
| Budapesti Temetkezési Intézet Zrt. |  |
| FŐKERT Nonprofit Zrt. |  |
| FŐKERT Mérnökiroda Kft. |  |
| Tahi Faiskola Kft. |  |
| Fővárosi Közbeszerzési Kft. |  |
| FŐTÁV Zrt. |  |
| FŐTÁV-KOMFORT Kft. |  |
| DHK Zrt. |  |
| FŐKÉTÜSZ Kft. |  |
| Fővárosi Vízművek Zrt. |  |

1. Az egyes Előfizetők egymástól függetlenül jogosultak az 1.5.2 pontban rögzített fix havi előfizetésszámokhoz képest legfeljebb + 30 % mennyiségig előfizetéseket megrendelni a szolgáltatótól (Opcionális mennyiség), jelen Szolgáltatási Szerződés feltételei szerint, aki - a fix havi előfizetésszámhoz képesti 30 %-os mértékig - köteles azokat Előfizetők számára biztosítani.
2. Előfizetők a szerződés hatálybalépésekor az alábbi számú előfizetést rendelik meg a Szolgáltatótól egyedileg, Szolgáltató pedig a szerződés hatályba lépésekor az alábbi mennyiségeket jogosult és köteles az egyes előfizetők számára biztosítani:

|  |  |  |  |  |
| --- | --- | --- | --- | --- |
| **Előfizető** | **Hang SIM-hez tartozó szolgáltatás** | **Adat SIM-hez tartozó szolgáltatás** | **Hang és adat-szolgáltatás** | **Összesen** |
| BVH Zrt. |  |  |  |  |
| FKF Nonprofit Zrt. |  |  |  |  |
| Budapest Gyógyfürdői Zrt. |  |  |  |  |
| Budapesti Temetkezési Intézet Zrt. |  |  |  |  |
| FŐKERT Nonprofit Zrt. |  |  |  |  |
| FŐKERT Nonprofit Zrt. |  |  |  |  |
| FŐKERT Mérnökiroda Kft. |  |  |  |  |
| Fővárosi Közbeszerzési Kft. |  |  |  |  |
| FŐTÁV Zrt. |  |  |  |  |
| FŐTÁV-KOMFORT Kft. |  |  |  |  |
| DHK Zrt. |  |  |  |  |
| FŐKÉTÜSZ Kft. |  |  |  |  |
| Fővárosi Vízművek Zrt. |  |  |  |  |
| **Összesen** |  |  |  |  |

1. Felek rögzítik, hogy az egyes Előfizetők előfizetéseihez tartozó hívószámokat legkésőbb a jelen Szolgáltatási Szerződés tervezett aláírását megelőző 5 nappal a Szolgáltató rendelkezésére bocsátották, mely a Szolgáltatási Szerződés 6. sz. mellékletét képezi.
2. Amennyiben valamely Fél az 1.5.2. pontban rögzített fix havi előfizetésszámon valamint az 1.5.3. pontban rögzített Opciós mennyiségen túl további előfizetéseket kíván aktiválni a jelen Szolgáltatási Szerződés keretében, az alábbiak szerint köteles eljárni:

* az 1.5.2. és 1.5.3. pontokban rögzített mennyiségeken túl valamely Előfizető csak abban az esetben jogosult a jelen Szolgáltatási Szerződés keretében előfizetéseket aktiválni, amennyiben más Előfizető/Előfizetők - a számára/számukra az 1.5.3. pontban biztosított opcionális mennyiségek terhére - átengedi(k) a tárgyi mennyiség lehívására vonatkozó jogaikat a kérelmező Előfizető számára.
* az előfizetések más Előfizető számára történő aktiváláshoz az átengedő Előfizető - 5. sz. melléklet szerinti minta alapján kiállított - írásbeli, cégszerűen aláírt hozzájárulása szükséges, melyet kérelmező előfizető köteles a Szolgáltató részére átadni.
* az átengedő Előfizető számára, az 1.5.3. pontban rögzített opcionális mennyiségeket a Szolgáltató, a más Előfizető/Előfizetők számára átengedett előfizetések számával csökkenti. Mindezek alapján amennyiben valamely Előfizető átengedi az 1.5.3. pontban számára biztosított opcionális mennyiség egy részét vagy egészét, ezen mennyiséget a jövőben nem jogosult követelni a Szolgáltatótól.
* Amennyiben az átengedést követően az átengedő Előfizető mégis igénybe kívánja venni a teljes opcionális mennyiséget, erre jelen Szolgáltatási Szerződés keretében a továbbiakban nincs lehetősége, ugyanakkor ebben az esetben az átvevő Előfizető köteles - az átvett mennyiség erejéig - a piacon beszerzett szolgáltatás díja és a jelen Szolgáltatási Szerződésben rögzített díj különbözetének összegét az átengedő Előfizetőtől átvállalni, amennyiben az átvevő Előfizető más Előfizetőtől a kívánt mennyiséget átvállalni nem tudja.

1. Az opcionális mennyiségek érvényesítése során a Szolgáltató köteles a szolgáltatást Előfizető írásbeli megrendelésének kézhezvételétől számított 15 napon belül megkezdeni.
2. Előfizetők az alábbi mennyiségben kívánnak **mobiltelefon készülékeket** beszerezni:
3. Teljes készülék alapmennyiség: … **db**
4. Előfizetők a jelen szerződés aláírásakor az alábbi mennyiségben kívánnak mobiltelefon készülékeket megrendelni, Szolgáltató pedig az alábbi mennyiségeket jogosult és köteles az egyes előfizetők számára biztosítani a szerződés hatályba lépését követő első munkanapon:

|  |  |
| --- | --- |
| BVH Zrt. |  |
| FKF Nonprofit Zrt. |  |
| Budapest Gyógyfürdői Zrt. |  |
| Budapesti Temetkezési Intézet Zrt. |  |
| FŐKERT Nonprofit Zrt. |  |
| FŐKERT Nonprofit Zrt. |  |
| FŐKERT Mérnökiroda Kft. |  |
| Fővárosi Közbeszerzési Kft. |  |
| FŐTÁV Zrt. |  |
| FŐTÁV-KOMFORT Kft. |  |
| DHK Zrt. |  |
| FŐKÉTÜSZ Kft. |  |
| Fővárosi Vízművek Zrt. |  |

A fenti mennyiségben meghatározott készülékek típusonkénti megoszlását a jelen szerződés 2. sz mellékletét képező Műszaki leírás tartalmazza.

1. Az egyes Előfizetők - egymástól függetlenül - jogosultak 1.6.2 pontban rögzített készülékszámokhoz képest legfeljebb + 10 % mennyiségig készülékeket megrendelni a szolgáltatótól (Opcionális mennyiség), jelen Szolgáltatási Szerződés feltételei szerint, aki - a kategóriánkénti készülékszámokhoz képesti 10 %-os mértékig - köteles azokat Előfizetők számára biztosítani. Az Opcionális mennyiség lehívásával a megrendelt készülékek száma összesen nem haladhatja meg Előfizetőnként az aktív előfizetések számát.
2. Amennyiben valamely Előfizető az 1.6.2. pontban rögzített mobiltelefon készülék mennyiségen valamint az 1.6.3. pontban rögzített Opciós mennyiségen túl további készülékeket kíván lehívni a jelen Szolgáltatási Szerződés keretében, az alábbiak szerint köteles eljárni:

* az 1.6.2. és 1.6.3. pontokban rögzített mennyiségeken túl valamely Előfizető csak abban az esetben jogosult a jelen Szolgáltatási Szerződés keretében mobiltelefon készülékeket megrendelni, amennyiben más Előfizető/Előfizetők - a számára/számukra az 1.6.3. pontban biztosított opcionális mennyiségek terhére - átengedi(k) a tárgyi mennyiség lehívására vonatkozó jogaikat a kérelmező Előfizető számára.
* a mobiltelefon készülékek más Előfizető számára történő átadásához, az átengedő Előfizető - 5. sz. melléklet szerinti minta alapján kiállított - írásbeli, cégszerűen aláírt hozzájárulása szükséges, melyet kérelmező előfizető köteles a Szolgáltató részére átadni.
* az átengedő Előfizető számára, az 1.6.3. pontban rögzített opcionális mennyiségeket a Szolgáltató, a más Előfizető/Előfizetők számára átengedett mobiltelefon készülékek számával csökkenti. Mindezek alapján amennyiben valamely Előfizető átengedi az 1.6.3. pontban számára biztosított opcionális mennyiség egy részét vagy egészét, ezen mennyiséget a jövőben nem jogosult követelni a Szolgáltatótól.
* Amennyiben az átengedést követően az átengedő Előfizető mégis igénybe kívánja venni a teljes opcionális mennyiséget, erre jelen Szolgáltatási Szerződés keretében a továbbiakban nincs lehetősége, ugyanakkor ebben az esetben az átvevő Előfizető köteles - az átvett mennyiség erejéig - a piacon beszerzett termék ára és a jelen Szolgáltatási Szerződésben rögzített ár különbözetének összegét az átengedő Előfizetőtől átvállalni, amennyiben az átvevő Előfizető más Előfizetőtől a kívánt mennyiséget átvállalni nem tudja.

1. Szolgáltató vállalja, hogy a jelen Szolgáltatási Szerződés hatálya alatt a mindenkori készülék és tartozék kínálatára vonatkozóan, a mindenkor hatályos, vállalatoknak szóló hűségnyilatkozattal nem terhelt ún. listaárhoz képest, további kötelezettségvállalás nélkül … %[[1]](#footnote-2) kedvezményt biztosít Előfizetők részére.
2. Az 1.5.5. és az 1.6.4. pontban rögzített eljárás alapján történő - az egyes előfizetők számára biztosított mennyiségekre vonatkozó - módosítás nem eredményezi az 1.5.1. és az 1.6.1. pontban rögzített teljes előfizetői alapmennyiségek valamint a jelen szerződésben rögzített árak/díjak módosítását, és a Kbt. 141. §-ának rendelkezéseivel összhangban történhet.
3. Előfizetők a szerződés hatálya alatt az alábbi mennyiségben kívánnak **USB-stick** készülékeket beszerezni:
   * 1. Teljes USB-stick alapmennyiség: **… db**
     2. Előfizetők a jelen szerződés hatályára vonatkozó rendelkezésekkel összhangban az alábbi mennyiségben kívánnak USB-stick készülékeket megrendelni, Szolgáltató pedig az alábbi mennyiségeket jogosult és köteles az egyes előfizetők számára biztosítani:

|  |  |
| --- | --- |
| BVH Zrt. |  |
| FKF Nonprofit Zrt. |  |
| Budapest Gyógyfürdői Zrt. |  |
| Budapesti Temetkezési Intézet Zrt. |  |
| FŐKERT Nonprofit Zrt. |  |
| FŐKERT Mérnökiroda Kft. |  |
| Tahi Faiskola Kft. |  |
| Fővárosi Közbeszerzési Kft. |  |
| FŐTÁV Zrt. |  |
| FŐTÁV-KOMFORT Kft. |  |
| DHK Zrt. |  |
| FŐKÉTÜSZ Kft. |  |
| Fővárosi Vízművek Zrt. |  |

1. Az alábbi Előfizetők a szerződés hatályba lépésekor megrendelik és a szerződés hatálya alatt igénybe kívánják venni az alábbi szolgáltatásokat:
   * direkt bekötés (előfizetők:)
   * APN (előfizetők:)
   * tömeges sms (előfizetők:)
   * SIP trunk eszköz/szolgáltatás (előfizetők:)
2. **A NYERTES AJÁNLAT ÉRTÉKELÉSRE KERÜLT ELEMEI**

A nyertes ajánlat értékelésre került elemeit az eljárás során alkalmazott értékelési szempontokra tekintettel a 3. számú melléklet tartalmazza.

1. **ÁRAK**
   1. A Szolgáltató a jelen szerződés alapján végzendő szolgáltatások nyújtását az 1. számú mellékleteiben részletesen meghatározott szerződéses árakon teljesíti. Szerződő felek megállapodnak abban, hogy a jelen szerződésben illetve annak mellékleteiben nem szabályozott díjak (szolgáltatási ár) esetén a szolgáltató mindenkor hatályos vagy a felek által külön Szolgáltatási szerződés keretében elfogadott Díjszabásában (mindenkor hatályos ÁSZF-ben) meghatározott árak kerülnek alkalmazásra.
   2. A szolgáltatási ár - az általános forgalmi adó kivételével - tartalmazza a szolgáltatással összefüggő valamennyi adót, illetéket, díjat, vámot, ideértve ezek jelen Szolgáltatási Szerződés hatálya alatti módosulását, illetve új adónemek bevezetését is. Mindezek alapján a jelen Szolgáltatási szerződésben rögzített díjak kizárólag a Felek egységes akarat kijelentése alapján, a Kbt. rendelkezéseinek megfelelően módosulhatnak.
   3. A Szolgáltató az 1. számú melléklet szerinti kedvezményes árat a közbeszerzési eljárásra tekintettel (és nem más jogcímen) ajánlotta meg a közbeszerzési eljárás során. Ennek értelmében Szolgáltató az 1. sz. mellékletben rögzített díjakkal kapcsolatban kedvezménykülönbözet kifizetést vagy bármely más többlet díjat az Előfizetőkkel szemben nem érvényesíthet. A jelen Szolgáltatási Szerződés 1. sz. mellékletében nem rögzített díjtételekre vonatkozóan a Szolgáltató mindenkor hatályos díjszabása az irányadó.
2. **SZOLGÁLTATÁS HATÁLYA, TELJESÍTÉSE**
   1. A Szolgáltató a távközlési szolgáltatást jelen Szolgáltatási Szerződés, a mindenkor hatályos ÁSZF, továbbá az Előfizetőkkel megkötött egyedi előfizetői szerződések alapján nyújtja. Szolgáltató köteles a mindenkor hatályos ÁSZF változásáról a hatályos jogszabályoknak megfelelően Előfizetőt értesíteni. A jelen Szolgáltatási Szerződés alapján igénybevett/megrendelt szolgáltatásokhoz tartozó hűségidő a jelen Szolgáltatási Szerződés időbeli hatályához igazodik, azzal egyező.
   2. Az Előfizetők tudomásul veszik, hogy az egyedi előfizetői szerződés Szolgáltatóval való megkötése és az abban foglaltak elfogadása a jelen Szolgáltatási Szerződés alkalmazásának a feltétele azzal, hogy az egyedi előfizetői szerződésnek jelen szolgáltatási szerződéssel ellentétes rendelkezései érvénytelennek minősülnek és a Feleket nem kötelezik. Érvénytelen(ek) továbbá az egyedi előfizetői szerződésnek a jelen Szolgáltatási Szerződésben nem vagy nem elég részletesen szabályozott kérdésben – a 2/2015. (III. 30.) NMHH rendelet 11. §-ában foglaltak kivételével - bármilyen további, de különösen a jelen Szolgáltatási szerződéssel ellentétes rendelkezése(i). Az egyedi előfizetési szerződés minta jelen Szolgáltatási Szerződés 3. sz. mellékletét képezi.
   3. A Szolgáltató a jelen Szolgáltatási Szerződésben meghatározott szolgáltatások, és kedvezmények nyújtását legkésőbb a jelen Szolgáltatási Szerződés egyes Előfizetők tekintetében történő hatálybalépésétől (18.1. pont) megkezdi, beleértve a teljes készülékrekonstrukció teljesítését is. A Szolgáltató kijelenti, hogy a jelen szerződés szerinti szolgáltatás nyújtásához szükséges hatósági engedélyekkel rendelkezik, illetve a legkésőbb a szerződés hatálybalépésének időpontjában rendelkezni fog. A Szolgáltatási Szerződés hatálya alatt történő mobiltelefon készülék megrendelések vonatkozásában a teljesítési határidő a mindenkori kiemelt ügyfélkezelési gyakorlatnak megfelelően regisztrált írásbeli megrendelés kézhezvételétől számított 3 munkanapon belül Szolgáltató visszaigazolja a rendelést, vagy készülékhiány esetén a műszaki specifikációnak megfelelő helyettesítő készüléket ajánl. A teljesítés határideje mindkét esetben a megrendeléstől számított 8 (nyolc) munkanap.

* 1. A szolgáltatás nyújtása akkor tekinthető szerződésszerűnek, ha az Előfizetők által a jelen szerződés alapján megrendelt szolgáltatást a Szolgáltató a jelen Szolgáltatási Szerződés hatálya alatt folyamatosan, a jelen Szolgáltatási Szerződés valamint a mindenkor hatályos ÁSZF valamint azok mellékleteiben meghatározott feltételek, továbbá az egyedi előfizetői szerződésben rögzítettek szerint nyújtja.

1. **SZÁMLÁZÁS**
   1. A Szolgáltató a jelen szerződés alapján nyújtott szolgáltatásokról havonta, Előfizetőnként egy darab - illetve az adott műszaki feltételek által megengedett legkevesebb számú - csoportos számlát állít ki az egyes Előfizetők részére, mely(ek)en az adott ügyfélszám(ok) alatt az ahhoz/azokhoz tartozó összes előfizetés havidíjának, valamint forgalmának összesített kiszámlázása megtörténik.
   2. A hívásdíjak napszaktól függetlenül kerülnek kiszámlázásra, függetlenül attól, hogy a hívás egyik napszakból átnyúlik a másikba. Az egy órát meghaladó hívások, részhívások formájában (részekre bontva) is kiszámlázásra kerülhetnek.
   3. A számlán szereplő összegek a Szolgáltató számlázási rendszerében rögzített kerekítési szabályoknak megfelelően kerülnek kiszámlázásra. A számla végösszege és a távközlési szolgáltatásokra alkalmazott ÁFA forintra kerekítve kerül kiszámlázásra.
   4. A Felek megállapodnak, hogy minden vitás esetben a Szolgáltató által készített forgalmi kimutatás adatai az irányadóak. A Szolgáltató számlázási rendszere zárt és hiteles, melyet az erre akkreditált szervezet által kiállított és rendszeresen felülvizsgált tanúsítvány igazol.

Számlareklamáció esetén a Szolgáltató kötelezettséget vállal arra, hogy a számlareklamációt minden esetben elbírálja teljes körűen legkésőbb a reklamáció benyújtásától számított 30 (harminc) naptári napon belül. Szolgáltató vállalja, hogy a reklamáció kézhezvételétől számított 8 naptári napon belül kivizsgálja, hogy a számlapanasz nem a számlázási rendszer zárt jellegének sérüléséből ered és erről értesíti az érintett Előfizetőt. Nem jogosult a Szolgáltató felmondani az Előfizetői Szerződést, ha az Előfizető a díjtartozás összegszerűségét vitatja, és a vita rendezése érdekében a hatósághoz vagy a jogvita elbírálására jogosult más szervezethez kérelmet terjesztett elő.

Jogos számlareklamáció esetén a vitatott számla jóváírása a soron következő számlában történik.

1. **FIZETÉSI FELTÉTELEK**
   1. A Szolgáltató a jelen szerződésben rögzített díjakat havonta utólag számlázza az Előfizetőknek a tárgyhót követő hónap 20. napjáig. A postai úton megküldött számlával azonos határidőig a számlát analitikus formában elektronikus feldolgozásra alkalmas szerkezetben és formátumban is megküldi.
   2. A szolgáltatások ellenértékének kiegyenlítése során a Felek a Ptk. 6:130.§-ában foglaltak szerint járnak el, figyelemmel a Kbt. 135. § (5) és (6) bekezdéseire is.

A szolgáltatások ellenértékét az Előfizetők a Szolgáltató által havonta, a naptári hónappal megegyező elszámolási időszakról a tárgyhónapot követően kiállított és megküldött számla ellenében a számla kézhezvételétől számított 30 (harminc) naptári nap fizetési határidőig köteles kiegyenlíteni, amennyiben Szolgáltató teljesítése szerződésszerű. A Szolgáltatás díjának megfizetéséért, a szolgáltatás igénybevételéhez igazodóan - az egyedi előfizetői szerződésekben foglalt mennyiségeknek megfelelően - az egyes Előfizetők a felelősek.

Amennyiben Előfizetők a tárgyhavi számlát nem kapják kézhez a tárgyhónapot követő hónap 20. napjáig, abban az esetben együttműködési kötelezettségük keretében kötelesek értesíteni erről a Szerződés 17. Pontjában rögzített Kapcsolattartót, aki soron kívül intézkedik számlamásolat kiállításáról és az Előfizető Kapcsolattartójához történő eljuttatásáról. Amennyiben ezen kötelezettségüket Előfizetők elmulasztják, úgy a fizetési késedelem következményei alól mentesülést nem kezdeményezhetnek.

* 1. Késedelmes fizetés esetén az Előfizetők a mindenkor hatályos Polgári Törvénykönyvben (továbbiakban: Ptk.) meghatározott mértékű késedelmi kamat megfizetésére kötelesek a késedelembe esés időpontjától a számla tényleges kiegyenlítéséig terjedő időszakra. Az Előfizető nem köteles kamatot fizetni a vitatott vagy jóvá nem hagyott számlák összege után.
  2. A Szolgáltató kötelezettséget vállal arra, hogy a jelen szerződéssel összefüggésben alvállalkozó igénybevétele esetén az az adózás rendjéről szóló 2003. évi XCII. törvény (Art.) 36/A. §-ában foglaltakat maradéktalanul betartja. Az Art. 36/A. §-ának értelmében a jelen Szolgáltatási Szerződés alapján kiállított, havonta nettó módon számított 200.000,- Ft-ot meghaladó értékű számla kifizetésének feltétele a kifizetés időpontját megelőzően bemutatott, átadott, vagy megküldött, a tényleges kifizetés időpontját megelőző 30 (harminc) napnál nem régebbi, nemlegesnek minősülő adóigazolás egyszerű másolati példánya, de ez nem szükséges, amennyiben szerepel a Nemzeti Adó- és Vámhivatal köztartozásmentes adózói adatbázisában. Amennyiben az igazolás nem nemleges vagy 30 (harminc) napnál régebbi, vagy az igazolást nem csatolta, illetve a Szolgáltató nem szerepel a kifizetés időpontjában a köztartozásmentes adózói adatbázisban, az Előfizetők a számla nettó értékét visszatartják. Az együttes nemleges adóigazolás késedelmes megküldése miatti fizetési késedelem időszakára a Szolgáltató késedelmi kamatot nem számíthat fel.

1. **FELEK KÖTELEZETTSÉGEI**

* 1. A Szolgáltató a Szolgáltatás biztosítását működtető rendszert folyamatosan köteles ellenőrizni, karbantartani, esetleges meghibásodás esetén - a rendelkezésre álló műszaki lehetőségek keretein belül - megfelelően javítani. Előfizetők a Szolgáltatással kapcsolatban észlelt hibákat a Szolgáltatónak az Előfizetők számára kijelölt, 17. pontban rögzített kapcsolattartóknak jelenthetik be. A hiba kijavítása a megkülönböztetett ügyfélkezelés (kiemelt ügyfél) szabályai szerint történik. A Szolgáltató a bejelentett, a hibabehatároló eljárása eredményeként valósnak bizonyult, a saját érdekkörében felmerült hibát annak bejelentésétől számított 72 (hetvenkét) órán belül kijavítja.
  2. A Szolgáltató karbantartási munkák miatt a szolgáltatást havi 4 (négy) óránál tovább kötbér fizetése nélkül nem szüneteltetheti, vagy függesztheti fel Budapest területén, illetve Budapesten kívül abban az esetben, ha a karbantartási munkák miatt a szünetelés, vagy a felfüggesztés a lefedett területek 5%-át meghaladja. Ez az egyes szolgáltatások fő paraméterére értendő, hangszolgáltatás esetében hang (mobil hívások kezdeményezése és fogadása), míg adatszolgáltatás esetében adat (eszközök adatforgalmazása UPLOAD/DOWNLOAD) szüneteltetésre.
  3. A Szolgáltató jelen szerződés aláírásával hozzájárul, hogy Előfizetők a saját nevükben a jelen szerződés hatálya alatt igénybe vett Szolgáltatásokat, a megkötött egyedi előfizetői szerződésekhez tartozó kártyákat a munkavállalóik részére, a munkaköri kötelezettségeik teljesítése céljából használatra átadják azzal, hogy a díjfizetési kötelezettség változatlanul az Előfizetőket terheli.
  4. Szolgáltató kötelezettséget vállal arra, hogy Előfizető munkavállalói részére, külön Szolgáltatási szerződés alapján biztosítja dolgozói kedvezmények igénybevételét azzal, hogy a biztosított kedvezményes előfizetés(ek) kötelezettje minden esetben a munkavállaló.
  5. Szolgáltató köteles havonta, a tárgyi hónapot követő 20. napig, díjmentesen elektronikus (Excel által támogatott) kimutatások megküldésére az Előfizetők kapcsolattartói részére. A kimutatásoknak tartalmazniuk kell hívószámonként a forgalom alakulását (online, vagy rendszeres, szolgáltató által küldött Excel alkalmazásban indítható formátumú kimutatás formájában), az élő szolgáltatásokat és az élő kötöttségeket.
  6. A Szolgáltató nem fizethet, illetve számolhat el a díjban a szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és amelyek a Szolgáltató adóköteles jövedelmének csökkentésére alkalmasak.

Szolgáltató vállalja, hogy a szerződés teljesítésének teljes időtartama alatt tulajdonosi szerkezetét az Előfizetők számára megismerhetővé teszi és a Kbt. 143. § (3) bekezdése szerinti ügyletekről az Előfizetőket haladéktalanul értesíti.

* 1. A Szolgáltató köteles a jelen Szolgáltatási Szerződésben rögzített minőségű lefedettséget biztosítani az Előfizetők összes telephelyén, ami lehetővé teszi az Előfizetők számára - a Szolgáltató mindenkor hatályos ÁSZF-e szerinti minőségű - hang- és adatszolgáltatás igénybevételét.

1. **TITOKTARTÁS, ADATVÉDELEM**
   1. A Felek kölcsönös kötelezettséget vállalnak arra, hogy a jelen Szolgáltatási Szerződéssel összefüggésben egymásról tudomásukra jutott üzleti titkot Felek kizárólag a jelen szerződés teljesítéséhez szükséges mértékben használják fel, a másik Fél előzetes írásbeli hozzájárulásának hiányában semmilyen formában nem teszik harmadik személyek számára hozzáférhetővé, kivéve, ha arra a Kbt., a Ptk. vagy egyéb hatályos jogszabály felhatalmazást ad. Az információk és adatok üzleti titokként történő kezelésére vonatkozó kötelezettség a Feleket a jelen szerződés lejáratát követően határozatlan ideig terheli.
   2. Az Előfizetők titoktartási kötelezettsége szempontjából nem minősül illetéktelen harmadik személynek Budapest Főváros Önkormányzata valamint azon gazdasági társaság, amelyben Budapest Főváros Önkormányzata legalább 50%-os közvetlen vagy közvetett tulajdoni hányadot képvisel, az Előfizetők többségi tulajdonában lévő gazdasági társaság, továbbá Előfizetők megbízottjaként – megfelelő írásbeli szerződés alapján – jelen Szolgáltatási Szerződés teljesítése érdekében eljáró harmadik személy.
   3. Üzleti titoknak minősül a Szolgáltatási Szerződés teljesítéséhez kapcsolódó, illetve teljesítése során a Felek tudomására jutott valamennyi adat, információ, tény, megoldás, amelynek nyilvánosságra hozatala, illetéktelenek által történő megszerzése vagy felhasználása a jogosult jogszerű pénzügyi, gazdasági vagy piaci érdekeit sértené, vagy veszélyeztetné, továbbá a szolgáltatások értékesítéséhez szükséges marketing módszerek, technikák mindaddig, míg a Felek ezek nyilvánosságra hozataláról írásban meg nem állapodnak.
   4. Felek tudomásul veszik, hogy nem minősül üzleti titoknak az állami és a helyi önkormányzati költségvetés, illetve az európai közösségi támogatás felhasználásával, költségvetést érintő juttatással, kedvezménnyel, az állami és önkormányzati vagyon kezelésével, birtoklásával, használatával, hasznosításával, az azzal való rendelkezéssel, annak megterhelésével, az ilyen vagyont érintő bármilyen jog megszerzésével kapcsolatos adat, valamint az az adat, amelynek megismerését vagy nyilvánosságra hozatalát külön törvény közérdekből elrendeli. A nyilvánosságra hozatal azonban nem eredményezheti az olyan adatokhoz való hozzáférést, amelyek megismerése az üzleti tevékenység végzése szempontjából aránytalan sérelmet okozna, feltéve, hogy ez nem akadályozza meg a közérdekből nyilvános adat megismerésének lehetőségét.
   5. Előfizetők tudomásul veszik, valamint visszavonhatatlanul hozzájárulnak ahhoz, hogy a jelen Szolgáltatási szerződés hatálya és a jogérvényesítésre nyitva álló határidő alatt a Szolgáltató a Szolgáltatási Szerződésből fakadó valamennyi díjkövetelésének érvényesítéséhez szükséges előfizetői adatokat, a mindenkor hatályos ÁSZF-ben és az Eht.-ban foglaltak szerint harmadik fél részére átadja.
   6. A Szolgáltató tudomásul veszi, hogy Előfizetők jelen szerződés adatait - ha annak jogszabályi feltételei fennállnak - kötelesek és jogosultak nyilvánosságra hozni, vagy azt valamely hatóságnak átadni, kiszolgáltatni.
   7. Előfizetők jelen szerződés aláírásával hozzájárulnak a jelen Szolgáltatási Szerződéssel átadott, illetve a teljesítés kapcsán általuk átadásra kerülő adatok kezeléséhez, azoknak a szerződés céljával, a szolgáltatás nyújtásához és az abból származó igényekkel kapcsolatos, valamint a mindenkor hatályos ÁSZF-ben meghatározott körű és célú adatkezeléshez.
   8. A jelen 8. pontban foglaltak szerinti, üzleti titokra vonatkozó titoktartási kötelezettségen túl a szerződő feleket kölcsönösen titoktartási kötelezettség terheli a szerződés teljesítése során vagy azzal összefüggésben tudomásukra jutott (vagy birtokukba került), illetve más módon megismert minden olyan, nem nyilvánosan hozzáférhető, illetve nem közérdekű adat, terv, információ, okmány, dokumentum tartalma vonatkozásában, amelynek nyilvánosságra hozatala akár a Szolgáltató, akár az Előfizetők érdekeit sértené. A titoktartási kötelezettség alól jogszabály felmentést adhat.
   9. Ezen rendelkezéseknek a szerződő felek alkalmazottai, az alvállalkozók, illetve egyéb közreműködők részéről történő megismertetése, betartatása, illetve a betartatásának ellenőrzése a szerződő felek kötelessége, illetve felelőssége.
   10. Ha írásbeli felhatalmazás nélkül, valamelyik Félnek felróható okból titokként kezelendő információ jut harmadik személy tudomására, és ebből a másik Félnek és harmadik személynek kára származik, akkor a vétkes Fél teljes anyagi felelősséggel tartozik a károsult másik Féllel / harmadik személlyel szemben.
   11. A szerződő felek tudomásul veszik, hogy az Állami Számvevőszékről szóló 2011. évi LXVI törvény 5.§ (5) bekezdésében foglaltak alapján az Állami Számvevőszék ellenőrizheti az állami vagy önkormányzati tulajdonban (résztulajdonban) lévő gazdálkodó szervezetek vagyongazdálkodását, vizsgálhatja az államháztartás alrendszereiből finanszírozott beszerzéseket, és az államháztartás alrendszereinek vagyonát érintő szerződéseket a Előfizetőknél, Előfizetők nevében vagy képviseletében eljáró természetes személynél és jogi személynél, valamint azoknál a szerződő feleknél, akik, illetve amelyek a szerződés teljesítéséért felelősek, továbbá a szerződés teljesítésében közreműködő valamennyi gazdálkodó szervezetnél.
   12. A Szolgáltató kijelenti, hogy a szerződés aláírásával hozzájárul a jelen szerződés főbb adatainak az információs önrendelkezési jogról és az információszabadságról szóló 2011. évi CXII törvény (a továbbiakban: Info tv.), illetve az annak felhatalmazása alapján meghozott önkormányzati rendelet szerinti közzétételéhez. A Szolgáltató tudomásul veszi, hogy a Felek olyan közszolgáltatók, amely felett Budapest Főváros Önkormányzata közvetlen/közvetett módon meghatározó befolyást gyakorol, így az általuk kötött szerződések, Szolgáltatási szerződések vonatkozásában speciális nyilvánosságra-hozatali kötelezettség terheli, így a jelen Szerződés adatait - ha annak jogszabályi feltételei fennállnak - köteles és jogosult nyilvánosságra hozni, vagy azt valamely hatóságnak átadni, kiszolgáltatni. Szolgáltató tudomásul veszi, hogy az Info tv. 27.§ (3a) bekezdés értelmében köteles a jelen szerződés alapján létrejövő jogviszonnyal összefüggő és közérdekből nyilvános adatokra vonatkozóan - erre irányuló igény esetén - bárki számára tájékoztatást adni.
2. **JÓTÁLLÁS**
   1. A Szolgáltató az Előfizetők által, jelen Szolgáltatási Szerződés keretében megvásárolt készülékekre 24 hónap, valamint az egyéb eszközökre az eszközök Előfizető általi átvételétől számított, a gyártó által biztosított mértékű, de legalább 12 hónap jótállást vállal. Szolgáltató a jótállási időn belül a meghibásodott készülékeket/eszközöket köteles harminc (30) naptári napon belül – a saját költségén – kijavítani vagy kicserélni. A jótállási kötelezettség körébe tartozó hibák kijavításának tartamára a Szolgáltató azonos kategóriájú kölcsönkészüléket és eszközöket biztosít, a hibás készülék átvételével egy időben, amelyért az Előfizetők anyagi felelősséggel tartoznak.
   2. Szolgáltató a jelen Szolgáltatási Szerződés hatálya alatt Kijáró Szerviz szolgáltatást biztosít az Előfizetők részére, mely keretében a Szolgáltató köteles az adott munkanapon 12.00 óráig a Szolgáltatóhoz beérkezett Előfizetői bejelentés beérkezését követő 72 órán belül az Előfizető budapesti székhelyén megjelenni, és a meghibásodott eszközt javításra átvenni. A 12.00 órát követő bejelentések esetében a bejelentést követő nap minősül a hibabejelentés időpontjának. Az eszköz kijavítását/kicserélését követően a Szolgáltató köteles az eszközt a 9.1. pontban rögzített határidőben Előfizető megadott telephelyén az Előfizetőnek átadni.
3. **SZERZŐDÉSSZERŰ TELJESÍTÉS, KÖTBÉR, KÁRTÉRÍTÉS**
   1. A Szolgáltatónak a szolgáltatást a szerződésben rögzített feltételek szerint kell nyújtania és az Előfizető a szerződés szerint jogosult azt igénybe venni. Az Előfizetők a szolgáltatást rendeltetésszerűen, a jogszabályok által előírt módon és célokra jogosultak használni.
   2. Szolgáltató kötelezettséget vállal arra, hogy a számhordozást legkésőbb a szerződés hatályba lépését követően haladéktalanul elkezdi - amennyiben az Előfizetők a számhordozás rájuk vonatkozó jogszabályi feltételeit határidőre és hiánytalanul teljesítik - és a Szolgáltató által átadott, Előfizető által elfogadott ütemterv szerint elvégzi.
   3. A szerződés teljesítése során Szolgáltató haladéktalanul írásban köteles jelezni a teljesítés akadályát, annak várható megszűnését és az akadály elhárítására tett intézkedéseit.
   4. A Szolgáltató kötelezettséget vállal arra, hogy a készülékek és tartozékok vonatkozásában a jelen szerződés hatálya alatt bekövetkező esetleges típusváltás esetén a jelen szerződés 2. számú mellékletében meghatározott típusú készülékkel egyenértékű készüléket teljesít azonos áron, vagy ha a Szolgáltató aktuális árlistája szerint alacsonyabb áron elérhető, az aktuális lista áron, legfeljebb az 1.6.3. pontban meghatározott mennyiségig.
   5. A Szolgáltató kötelezettséget vállal arra, hogy amennyiben Előfizetők telephelyein a jelen Szolgáltatási Szerződésben rögzített lefedettség biztosítása érdekében - az Előfizetőknek nem felróható okból - bármely műszaki megoldás szükségessé válik, úgy ezt a Szolgáltató saját költségén köteles megoldani és biztosítani. Ezzel kapcsolatban a Szolgáltató költséget az Előfizetőkre nem háríthat át a műszaki dokumentációban megjelölt telephelyek vonatkozásában.
   6. Ezzel egy időben Előfizetők vállalják, hogy a Szolgáltató fenti kötelezettségének teljesítése érdekében az általuk írásban engedélyezett, a Szolgáltatási Szerződés teljesítéséhez szükséges területeket a Szolgáltató rendelkezésre bocsátják, a szükséges engedélyeket és szerződéseket, azok rendelkezésre állásától számított 8 naptári napon belül aláírják. Előfizetők kötelezettséget vállalnak továbbá arra, hogy a Szolgáltató által telepített beltéri egységek áramellátását díjmentesen biztosítják, kültéri egységeknél - amennyiben rendelkezésre áll a megfelelő kapacitás és az almérővel történő elszámolás lehetősége - áramvételi lehetőséget biztosítanak. Ez utóbbi esetben az áramellátás költségei Szolgáltatót terhelik. .
   7. Amennyiben szolgáltatásának biztosítása érdekében a Szolgáltató bázisállomást, repeatert vagy kültéri antennát helyez el az Előfizető székhelyén, telephelyén vagy fióktelepén, az Előfizető a bázisállomás, repeater vagy kültéri antenna létesítési helyére vonatkozó haszonbérleti díjra a telepített berendezéssel létrehozott térerővel számára a Szolgáltató által biztosított előnyre tekintettel a Szolgáltatási Szerződés hatálya alatt nem tart igényt.
   8. Amennyiben jelen Szolgáltatási Szerződés lejártát követően az Előfizetők más szolgáltatóval szerződnek le, a Szolgáltató kötelezettséget vállal arra, hogy a számhordozáshoz, illetve a szolgáltatások átállásához szükséges engedélyeket, dokumentumokat és információkat teljes körűen, mindenre kiterjedően biztosítja az új Szolgáltató számára. Előfizetők kötelesek teljesíteni a mindenkor hatályos számhordozási jogszabályokban foglalt kötelezettségeiket.
   9. Szolgáltató vállalja, hogy az Előfizetők - jelen Szolgáltatási Szerződés lejártát megelőző megfelelő időben, a Szolgáltatóhoz intézett írásbeli - nyilatkozata alapján, a jelen Szolgáltatási Szerződés hatálya alatt leszállított készülékeket díjmentesen függetleníti a jelen Szolgáltatási Szerződés időbeli hatályának lejártát megelőző 15. napig akként, hogy a 18.2. pontba foglalt számhordozás megtörténhessen. A készülékekhez tartozó hűségidő a jelen pont szerinti függetlenítésig tart, legfeljebb azonban a jelen Szolgáltatási Szerződés időbeli hatályának lejártáig.
   10. Szolgáltató vállalja, hogy amennyiben jelen Szolgáltatási Szerződés lejártát követően Előfizetők más szolgáltatóval szerződnek azonos tárgyban, Szolgáltató a Szolgáltatási Szerződés lejártát követő 30 napon belül saját költségén leszereli a szolgáltatás nyújtása érdekében felszerelt eszközeit, melynek során az Előfizetők kötelesek a Szolgáltatóval együttműködni.
   11. A Szolgáltató a hatályos jogszabályokban, valamint a jelen szerződésben, illetve a szerződés elválaszthatatlan, 2. számú mellékletét képező műszaki leírásban foglalt kötelezettségeinek nem teljesítése esetén köteles az Eht.-ban, valamint az elektronikus hírközlési előfizetői szerződések részletes szabályairól szóló 2/2015. (III.30.) NMHH rendeletben (a továbbiakban: Rendelet) rögzített mértékű kötbért fizetni az Előfizetőknek a Rendeletben meghatározottak szerint.
   12. A Szolgáltató a nem, vagy nem szerződésszerű teljesítése esetén kötbér megfizetésére köteles továbbá az alábbiak szerint:
4. Az eszközök (készülékek, alkatrészek, tartozékok) szállításával kapcsolatban a Szolgáltatónak felróható késedelmes teljesítés esetén a kötbér a szerződésszegéssel érintett eszközök listaárának 1%-a minden késedelmes nap után. Az eszközök (készülékek, alkatrészek, tartozékok) szállításával kapcsolatban a Szolgáltatónak felróható hibás teljesítés esetén a kötbér a szerződésszegéssel érintett eszközök nettó listaárának 15%-a. Az adott megrendelés ÁFA nélküli árának 20%-át köteles a Szolgáltató a Megrendelőnek megfizetni, amennyiben az adott szállítás a Szolgáltatónak felróható okból meghiúsul.
   1. Felek megállapodnak abban, hogy amennyiben az 1.5.2. pontban meghatározott fix havi előfizetésszámok, a Felek által negyedévenként (a naptári negyedév utolsó napján) - az Előfizetők által leadott előfizetésekre vonatkozó megrendelések alapján - készített összesítések szerint nem éri el a vállalt mértéket, úgy Szolgáltató jogosult minden hiányzó előfizetésre vonatkozóan, a hivatkozott mennyiségek megrendeléséig, havonta egy havi előfizetési díjjal megegyező kötbért érvényesíteni az érintett Előfizetővel szemben az alábbiak szerint:
5. Az egyes Előfizetőket érintő hatálybalépésektől számított első felülvizsgálatot követően a Szolgáltató köteles a vállalt előfizetésszám nem teljesüléséről az Előfizetők képviseletében eljáró BVH Zrt.-t értesíteni, és az értesítésben legalább 30 napos határidő tűzésével az Előfizetőket felszólítani a vállalás teljesítésére.
6. Szolgáltató abban az esetben jogosult a jelen pontban rögzített mértékű kötbér érvényesítésére, amennyiben az Előfizetők a fent hivatkozott értesítésben rögzített határidőben nem teljesítik a vállalt, 1.5.2. pontban hivatkozott fix havi előfizetésszámot.
7. Az egyes Előfizetőkre irányadó második - és minden további - felülvizsgálatot követően a Szolgáltató jogosult a kötbér közvetlen érvényesítésére, amennyiben az 1.5.2. pontban vállalt előfizetésszámok nem teljesülnek.
8. Előfizetők kötelezettséget vállalnak arra, hogy az 1.5.2. pontban hivatkozott mennyiségeket legkésőbb az a) pontban hivatkozott türelmi idő végéig megrendelik és azokat a jelen Szolgáltatási Szerződés lejártáig folyamatosan fenntartják. A Szolgáltató jogosult a jelen pontban rögzített mértékű kötbér érvényesítésére azon hónapok esetében, melyekben az 1.5.2. pontban rögzített mennyiségek nem teljesülnek.
   1. A mobil direkt bekötés jelen Szolgáltatási Szerződés időtartama alatti megszüntetése esetén az Előfizetők kötelesek a …-ig[[2]](#footnote-3) számított hátralévő havidíj mértékének megfelelő összegű kötbér fizetésére.
   2. Ha a Szolgáltató az Előfizetők részére kiállított számlát az Előfizetők által benyújtott reklamáció ellenére érdemben nem bírálja el a reklamáció benyújtásától számított 30 (harminc) naptári napon belül, akkor az Előfizetők kötbér igénnyel léphetnek fel a Szolgáltató felé, melynek mértéke az érintett előfizetésenként (hívószámonként) a bruttó havidíj összege/hó.
   3. Az Előfizetők a jelen Szerződés hatálya alatt általuk igénybevett szolgáltatásokat kizárólag saját mobil távközlési igényeik kiszolgálására jogosultak felhasználni.
   4. Az Előfizetők nem jogosultak magukat mobil szolgáltatóként feltüntetni, a Szolgáltató szolgáltatását hálózati szolgáltatás céljára használni, azt másnak továbbadni, továbbértékesíteni, illetve átengedni, valamint a továbbadott szolgáltatás fejében bármilyen címen díjat szedni vagy a szolgáltatást törvénybe ütköző módon vagy célokra használni.
   5. Amennyiben a Szolgáltató bizonyítja, hogy az Előfizetők a feljogosított használókon kívül bármely más személynek, a Szolgáltató hozzájárulása nélkül adnak át használatra a Szolgáltatási Szerződés alapján igénybe vett bármely szolgáltatást, az Előfizetők súlyos szerződésszegést követnek el, amely a jelen Szolgáltatási Szerződés, Szolgáltató általi azonnali hatályú, rendkívüli felmondására ad lehetőséget a szerződésszegő Előfizetővel szemben.
   6. A Felek a jelen Szolgáltatási Szerződés szerinti bármely igényének érvényesítése önmagában nem jelenti az adott Fél egyéb szerződéses igényének elvesztését.
   7. Bármely nem szerződésszerű teljesítés jogi fenntartás nélküli elfogadása a felek részéről nem értelmezhető joglemondásként azon igényről vagy igényekről, amelyek a felet a szerződésszegés következményeként megilletik, vagy megillethetik.
   8. A Felek általi kötbérigény, késedelmi kamat, vagy kártérítés érvényesítésének előfeltétele, hogy a késedelem, illetve az adott igény érvényesítését megalapozó esemény bekövetkeztét, a kötbér alapját meghatározó termékeket, szolgáltatásokat, (kár)eseményeket és a kötbéralapot illetve a kár összegét - a késedelem (a kár bekövetkezése) körülményeinek feltüntetésével – az igénylő fél írásban közölje a másik féllel.
   9. Amennyiben valamely Előfizető a Szolgáltató súlyos szerződésszegése miatt felmondja jelen Szolgáltatási Szerződést, az ebből eredően bekövetkező előfizetésszám csökkenés miatt Szolgáltató nem jogosult kötbért érvényesíteni az Előfizetőkkel szemben, továbbá nem jogosult a jelen szerződésben biztosított kedvezmények megvonására a szerződésben maradt Előfizetőkkel szemben.
   10. Amennyiben valamely Fél súlyos szerződésszegése miatt valamely másik Fél felmondja jelen Szolgáltatási Szerződést, a vétkes Fél meghiúsulási kötbér fizetésére köteles. A kötbért a vétkes Fél előfizetésenként köteles megfizetni a károsult Félnek, melynek mértéke egy havi előfizetési díj összege.
   11. Felek kötelesek a szerződésszegésükből eredő, bármely más Félnél felmerülő igazolt károkat a mindenkor hatályos, a szerződésszegő Félre irányadó ágazati jogszabály rendelkezései alapján megtéríteni.
9. **ALVÁLLALKOZÓK IGÉNYBEVÉTELE**
   1. Szolgáltató a Kbt. 138. §-a alapján jogosult alvállalkozókat igénybe venni, illetve köteles közreműködni a teljesítésben az olyan alvállalkozó és szakember (továbbiakban alvállalkozó), mely(ek) a közbeszerzési eljárásban részt vett(ek) a Szolgáltató alkalmasságának igazolásában.
   2. Szolgáltató köteles az Előfizetőknek bejelenteni, ha olyan alvállalkozót kíván bevonni a teljesítésbe, amelyet az ajánlatában nem nevezett meg, a bejelentéssel együtt nyilatkoznia kell arról is, hogy az általa igénybe venni kívánt alvállalkozó nem áll a Kbt. 62.§ szerinti kizáró okok hatálya alatt.
   3. Szolgáltató a bevonni kívánt alvállalkozókról a cégadatokat (cég neve, címe, telefon és fax száma, vezetőjének neve) Előfizetőknek köteles átadni. A jogosan igénybevett alvállalkozóért Szolgáltató úgy felel, mintha a munkát maga végezte volna; alvállalkozó jogosulatlan igénybevétele esetén pedig felelős minden olyan kárért is, amely az alvállalkozó igénybevétele nélkül nem következett volna be
   4. Az olyan alvállalkozó helyett, aki vagy amely a közbeszerzési eljárásban részt vett a Szolgáltató alkalmasságának igazolásában, más alvállalkozó csak az Előfizetők hozzájárulásával és abban az esetben vehet részt a teljesítésben, ha a szerződéskötést követően – a szerződéskötéskor előre nem látható ok következtében – beállott lényeges körülmény, vagy az alvállalkozó bizonyítható hibás teljesítése miatt a szerződés vagy annak egy része nem lenne teljesíthető a megjelölt alvállalkozóval, és ha a Szolgáltató az új alvállalkozóval együtt is megfelel azoknak az alkalmassági követelményeknek, melyeknek a Szolgáltató, mint ajánlattevőként szerződő fél, a közbeszerzési eljárásban az adott alvállalkozóval együtt felelt meg.

* 1. Szolgáltató felelős az általa és az alvállalkozója által okozott azon károkért is, melyeket a Szerződés kifejezetten nem szabályoz – beleértve harmadik személynek okozott károkat is.

1. **VIS MAJOR**
   1. A Szolgáltató nem sújtható kártérítéssel vagy a szerződés nem teljesített részétől való elállással, illetve kötbérrel, ha a késedelmes teljesítés vagy meghiúsulás vis maior eredménye. Az Előfizetők nem sújthatók kártérítéssel vagy a szerződés nem teljesített részétől való elállással, illetve kötbérrel, ha a késedelmes teljesítés vagy meghiúsulás vis maior eredménye. Vis maior bekövetkezése esetén a Felek a felmerült kárukat saját maguk viselik. Előfizetők szolgáltatási díjat kizárólag a vis maiort előidéző ok bekövetkeztéig kötelesek fizetni Szolgáltató részére, Szolgáltató eddig az időpontig köteles a szerződés szerinti kötelezettségeit teljesíteni.
   2. A jelen pont értelmezése szempontjából a “vis maior” olyan rendkívüli esetekre vonatkozik, melyek a Felektől függetlenül, rajtuk kívül álló elháríthatatlan körülmények miatt következtek be. Ilyen esetek lehetnek: pl. sztrájk, háború vagy forradalom, tűzeset, árvíz, járvány, karantén korlátozások és szállítási embargó, stb. A vis maiornak közvetlen összefüggésben kell lennie a bekövetkezett szerződésszegéssel.
   3. Vis maiorra a Szolgáltató csak akkor hivatkozhat, ha ajánlott levélben vagy e-mail-ben az esemény bekövetkeztét követően haladéktalanul értesíti Előfizetőt a vis maior tényéről, okáról és valószínű időtartamáról, amennyiben az előtte ismert. A Szolgáltatónak lehetőségeihez képest meg kell keresnie minden ésszerű alternatív módot a teljesítésre, melyet a vis maior esete nem gátol, kivéve, ha az Előfizetőkkel ettől eltérő feltételekben állapodott meg.
   4. A Szolgáltatási Szerződésben foglalt határidők a vis maior időtartamával meghosszabbodnak. Amennyiben a vis maior időtartama meghaladja a 30 (harminc) naptári napot, az Előfizetőknek jogában áll - hátrányos jogi következmények nélkül - a szerződés nem teljesített részétől elállni oly módon, hogy a Szolgáltatóhoz erről a Szolgáltató általi átvételt, vagy annak megtagadását, vagy kézbesíthetetlenségét igazolható módon értesítést küld. Az ebből eredően bekövetkező előfizetésszám csökkenés miatt Szolgáltató nem jogosult kötbért érvényesíteni az Előfizetőkkel szemben, továbbá nem jogosult a jelen szerződésben biztosított kedvezmények megvonására a szerződésben maradt Előfizetőkkel szemben.
2. **VITÁS KÉRDÉSEK RENDEZÉSE**
   1. Minden, a jelen Szolgáltatási Szerződés megkötése után felmerülő, a Szolgáltatási Szerződés alapján feladott megrendelés teljesítését akadályozó körülményről felek kölcsönösen kötelesek egymást tájékoztatni.
   2. A Szolgáltatónak, az Előfizetőknek meg kell tenniük mindent annak érdekében, hogy közvetlen tárgyalások útján rendezzenek minden olyan vitás kérdést, nézeteltérést, mely közöttük a Szolgáltatási Szerződéssel kapcsolatban merül fel.
3. **AZ INFORMÁCIÓK FELHASZNÁLÁSA, ELLENŐRZÉS**
   1. A Szolgáltató, az Előfizetők a másik fél előzetes írásos hozzájárulása nélkül az eljárás folyamán tudomására jutott valamennyi információt – függetlenül annak megjelenési formájától - kizárólag a jelen Szolgáltatási Szerződés teljesítésére használhatja fel.
   2. Felek kijelentik, hogy a Szolgáltatási Szerződés kapcsán tudomásukra jutott állami, szolgálati, üzleti titkot megőrzik, azokkal kapcsolatban a vonatkozó jogszabályok szerint járnak el.
4. **A SZERZŐDÉS MÓDOSÍTÁSA**
   1. A szerződés mindennemű módosítása és kiegészítése írásos formában a felek egyetértésével, a Kbt. 141. §-a alapján, a Ptk. és az egyéb vonatkozó jogszabályok rendelkezéseinek figyelembevételével történhet.
   2. Amennyiben a jelen szerződés a mindenkor hatályos magyar jogszabályokban (különösen: Kbt., Ptk., az Eht.) meghatározott kötelezően alkalmazandó rendelkezésekkel ellentétes rendelkezéseket tartalmazna, az a részleges érvénytelenség jogkövetkezményét eredményezi.
5. **A SZERZŐDÉS MEGSZŰNÉSE ÉS MEGSZŰNÉSÉNEK JOGKÖVETKEZMÉNYEI**
   1. Tekintettel arra, hogy jelen Szolgáltatási Szerződés határozott időre szól, rendes felmondás keretében nem szüntethető meg.
   2. A felek a másik fél ismételt vagy súlyos szerződésszegése esetén a jelen szerződést a másik félhez intézett egyoldalú, írásbeli nyilatkozattal, - rendkívüli felmondás keretében – megszüntethetik, amennyiben előzetesen a másik fél számára legalább 15 (tizenöt) naptári napos teljesítési póthatáridőt tartalmazó a szerződésszerű állapot helyreállítására felszólítást közöltek (kivéve ha a jelen Szerződés ettől eltérő számú, illetve tartamú póthatáridőt enged). A rendkívüli felmondással élő fél köteles a felmondással együtt a felmondás indokairól írásban tájékoztatni a másik felet, utalva a teljesítési póthatáridő eredménytelen elteltére. A jelen Szolgáltatási Szerződés a rendkívüli felmondás másik fél által történt kézhezvételét követő napon szűnik meg.
   3. Jelen Szolgáltatási Szerződés rendkívüli felmondás keretében megszüntethető az egyes Előfizetők által elkövetett súlyos szerződésszegések esetében a vétkes Előfizetővel szemben, valamennyi Előfizető súlyos szerződésszegése esetén valamennyi Előfizetővel szemben, valamint Szolgáltató egyes előfizetőket érintő súlyos szerződésszegése esetén a sérelmet szenvedett Előfizető által a Szolgáltatóval szemben, továbbá a Szolgáltató valamennyi Előfizetővel szemben elkövetett súlyos szerződésszegése esetén valamennyi Előfizető által.
   4. Felek kijelentik, hogy az 1.5.2. pontban hivatkozott előfizetésszámok nem teljesülése nem szolgálhat rendkívüli felmondás okaként, amennyiben az erre tekintettel esedékes kötbért az érintett Előfizető megfizeti.
   5. A felek súlyos szerződésszegésnek tekintik különösen, de nem kizárólag az alábbi eseteket:
6. Előfizetők részéről rendkívüli felmondásnak, és a rendkívüli felmondás jogkövetkezményei alkalmazásának különösen akkor van helye, ha
7. a Szolgáltató ellen csőd-, felszámolási, végelszámolási vagy kényszertörlési eljárás indul (Ebben az esetben valamennyi Előfizető rendkívüli felmondásának joga a csőd, felszámolás, végelszámolás, kényszertörlési eljárás megindításáról szóló határozat/végzés jogerőre emelkedésének napján nyílik meg.);
8. a szolgáltatás minősége a Szolgáltató mindenkor hatályos ÁSZF-jeiben - vagy speciális, nyilvánosan nem elérhető szolgáltatás esetén a Szolgáltatási szerződés adott mellékletében - rögzített kritériumoknak valamennyi Előfizető esetében nem felel meg, és Előfizetők megfelelő határidővel adott írásbeli felszólítására a Szolgáltató neki felróhatóan továbbra sem tett eleget a Szolgáltatási szerződésben és a mindenkor hatályos ÁSZF-jeiben rögzítetteknek;
9. a Szolgáltató valamely Előfizetővel szemben megsérti az üzleti titokra, illetve adatvédelemre vonatkozó szabályokat;
10. a jelen Szolgáltatási szerződés alapján az Előfizetőket megillető kedvezmények adását a Szolgáltató indok nélkül valamennyi Előfizető tekintetében megtagadja.
11. Bármely Előfizető jogosult a Szolgáltatási Szerződést a Szolgálattóval szemben rendkívüli felmondással megszüntetni amennyiben Szolgáltató a 16.5.1. pontban hivatkozott magatartások valamelyikét tanúsítja, vagy vele szemben az ott rögzített körülmények állnak be.
12. A Szolgáltató részéről rendkívüli felmondásnak, és a rendkívüli felmondás jogkövetkezményei alkalmazásának a teljes Szolgáltatási Szerződés tekintetében akkor van helye valamennyi előfizető vonatkozásában amennyiben:
13. valamennyi Előfizető magát közcélú távközlési szolgáltatóként tünteti fel, a Szolgáltató közcélú szolgáltatását a Szolgáltatási szerződésben foglaltaktól eltérő módon más gazdasági társaságnak vagy magánszemélynek továbbadja, illetve átengedi, valamint a tovább adott szolgáltatás fejében bármilyen címen díjat szed. A rendkívüli felmondás joga ez esetben akkor illeti meg a Szolgáltatót, amennyiben a Szolgáltató a jelen pontban foglaltakat hitelt érdemlően igazolja, a szerződésszegés tényét a tudomásra jutástól számított 8 (nyolc) naptári napon belül közli az Előfizetőkkel, akik ezt hitelt érdemlően cáfolni nem tudják;
14. valamennyi Előfizető a kedvezménnyel mérsékelt áron vásárolt készülékeket és/vagy tartozékokat a jelen Szolgáltatási Szerződés hatálya alatt viszontértékesítésbe bocsátják. A rendkívüli felmondás joga ez esetben akkor illeti meg a Szolgáltatót, amennyiben a Szolgáltató a jelen pontban foglaltakat hitelt érdemlően igazolja, a szerződésszegés tényét a tudomásra jutástól számított 8 napon belül közli az Előfizetőkkel, akik ezt hitelt érdemlően cáfolni nem tudják.
15. valamennyi Előfizető a számlákat - azok kiállításától számított 35 (harmincöt) naptári napos fizetési határidőn túl a Szolgáltató jogkövetkezményekre figyelmeztető, 2 (kettő) alkalommal kézbesített fizetési felszólítása ellenére, az azokban legalább 30 (harminc) naptári napos póthatáridőben meghatározott időpontig sem fizetik meg az esedékes díjat, díjakat;
16. valamennyi Előfizető ellen csőd, felszámolási, végelszámolási, vagy kényszertörlési eljárás indul; (Ezekben az esetekben a Szolgáltató rendkívüli felmondásának joga a csőd, felszámolás, végelszámolás, kényszertörlési megindításáról szóló határozat/végzés jogerőre emelkedésének napján nyílik meg.)
17. A Szolgáltató jogosult a Szolgáltatási Szerződést az egyes előfizetők tekintetében rendkívüli felmondással megszüntetni amennyiben valamely előfizető a 16.5.3. pontban hivatkozott magatartások valamelyikét tanúsítja, vagy vele szemben az ott rögzített körülmények állnak be.
18. A Felek súlyos szerződésszegésnek tekintik továbbá, ha a másik Fél a jelen Szolgáltatási Szerződésben szabályozott kötelezettségét súlyosan megszegi, és a szerződésszegést a Fél erre irányuló felszólítása ellenére sem orvosolja a felszólításban megjelölt – legalább 15 (tizenöt) naptári napos teljesítési póthatáridőn belül.
    * 1. A Kbt. 143. § (1) bekezdése alapján az Előfizető jogosult a Szolgáltatási Szerződést felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon –, vagy a Ptk.-ban foglaltak szerint a szerződéstől elállhat, ha

a) feltétlenül szükséges a szerződés olyan lényeges módosítása, amely esetében a 141. § alapján új közbeszerzési eljárást kell lefolytatni;

b) az ajánlattevő nem biztosítja a 138. §-ban foglaltak betartását, vagy az ajánlattevőként szerződő fél személyében érvényesen olyan jogutódlás következett be, amely nem felel meg a 139. §-ban foglaltaknak; vagy

c) az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a szerződés nem semmis.

* + 1. A Kbt. 143. § (3) bekezdése alapján az Előfizető köteles a Szolgáltatási Szerződést felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon –, vagy a Ptk.-ban foglaltak szerint elállni, ha

a) Szolgáltatóként szerződő félben közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 56. § (1) bekezdés k) pontjában meghatározott valamely feltétel;

b) Szolgáltató közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezetben, amely tekintetében fennáll a Kbt. 56. § (1) bekezdés k) pontjában meghatározott valamely feltételek.

* 1. Amennyiben Felek bármelyike a jelen Szolgáltatási Szerződés vonatkozásában a rendkívüli felmondással kíván élni, úgy az erre irányuló jognyilatkozatában meg kell jelölnie a rendkívüli felmondás okát. A Szolgáltatási Szerződés a jogszerű rendkívüli felmondásnak a másik Fél által történt kézhezvételét követő napon megszűnik.
  2. A jelen Szolgáltatási Szerződés megszűnik abban az esetben, ha a Szolgáltató és a Magyar Állam között mobil rádiótelefon szolgáltatás tárgyában létrejött koncessziós szerződés lejár, és nem kerül meghosszabbításra, vagy a Szolgáltató szolgáltatási joga neki felróható módon megszűnik.
  3. A jelen szerződés, mint Szolgáltatási Szerződés megszűnésekor a Szolgáltató az utolsó tárgyidőszakra vonatkozó számlát, valamint a Szolgáltatás alapján járó esedékes, de még ki nem egyenlített tartozásról szóló számlát küld az Előfizetők részére. Az Előfizetők kötelesek az ilyen módon kiállított számlá(ka)t az ott megjelölt határidőn belül kiegyenlíteni amennyiben Szolgáltató teljesítése a szerződés rendelkezéseinek megfelelt.

1. **ÉRTESÍTÉSEK, MEGKÜLÖNBÖZTETETT ÜGYFÉLKEZELÉS**
   1. Az egyik fél által a másik félnek küldendő értesítéseket az átvételt igazolható módon írásban, levélben, e-mailen vagy telefaxon kell megküldeni.
   2. A Felek bármelyikének küldött értesítés nem jelenti azt, hogy az értesítés minden Fél, vagy bármilyen az értesített Felen kívüli Féllel szemben megvalósult volna.

**A Szolgáltató részéről biztosított dedikált Ügyfélmenedzser elérhetőségei:**

Név:

Telefon:

Fax:

e-mail:

**A Szolgáltató részéről dedikált Kapcsolattartó személy(ek) a szolgáltatás teljesítésével kapcsolatban:**

Név:

Telefon:

Fax:

e-mail:

**A Kijáró Szervíz szolgáltatás elérhetőségei:**

Telefon:

Fax:

e-mail:

**A (vállalati partnerek ügyeit intézni jogosult) telefonos ügyfélszolgálat elérhetőségei:**

Telefon:

Fax:

e-mail:

Az Előfizetők kapcsolattartói jelen Szolgáltatási Szerződés 4. sz. mellékletében kerültek rögzítésre. A Felek kifejezetten megállapodnak abban, hogy az 4. sz. mellékletben rögzített elérhetőségeket abból a célból határozzák meg, hogy a Kbt.-vel összhangban lévő szerződésmódosítások tekintetében, illetve az elektronikus hírközlési jogszabályokban foglalt értesítések címzettje vonatkozásában a kapcsolattartó személyeket rögzítsék. Előfizető az Eht. 144. § (5) bekezdése alapján kifejezetten hozzájárul és elfogadja, hogy őt a Szolgáltató elektronikus dokumentumban vagy elektronikus levélben értesítse.

A kapcsolattartók személyében bekövetkezett változásokról a Felek kötelesek egymást írásban értesíteni. A kapcsolattartók személyében bekövetkezett változás nem minősül a szerződés módosításának.

* 1. Az értesítésben foglaltak akkor lépnek hatályba, amikor azt kikézbesítették, vagy amikor a címzett az átvételt megtagadta, vagy amely napon a küldemény címzettnek felróható okból, a feladó Félhez visszaérkezett.
  2. A Szolgáltató kötelezettséget vállal arra, hogy egy a szerződéses kérdésekben illetékes, az együttműködés által megkívánt körben döntéshozatalra jogosult Ügyfélmenedzsert és a központi ügyfélszolgálaton legalább egy a szolgáltatás teljesítésével kapcsolatban illetékes dedikált Kapcsolattartót biztosít az Előfizetők részére jelen szerződés hatálya alatt. Feladatuk - a jelen Szolgáltatási Szerződés 2. sz. mellékletében részletezettek szerint - az Előfizetők ügyeit, kéréseit, az egyéb műszaki és kereskedelmi kérdéseket kiemelt módon és soron kívül kezelni, folyamatos (5\*8 órás) rendelkezésre állással.
  3. Az Ügyfélmenedzser és a dedikált Kapcsolattartó köteles legkésőbb a bejelentést követő munkanapon reagálni az Előfizetők felvetéseire/reklamációjára.
  4. Szolgáltató köteles a hét minden napján a nap 24 órájában elérhető (vállalati partnerek ügyeit intézni jogosult) telefonos ügyfélszolgálatot biztosítani.
  5. A Szolgáltató köteles továbbá projektmenedzsert biztosítani a beüzemelés időszakára, mely magában foglalja a számhordozást is az Előfizetők részére.

1. **VEGYES ÉS ZÁRÓ RENDELKEZÉSEK**
   1. Jelen Szolgáltatási Szerződés 2018. április 1. napján lép hatályba.
   2. Jelen Szolgáltatási Szerződést a Felek 2020. március 31. napjáig terjedő határozott időtartamra kötik. A jelen Szolgáltatási Szerződés alapján igénybevett/megrendelt szolgáltatásokhoz tartozó hűségidő a jelen Szolgáltatási Szerződés időbeli hatályához igazodik, azzal egyező. Szolgáltató tudomásul veszi, hogy amennyiben jelen szerződés megújítására lefolytatásra kerülő közbeszerzési eljárás eredményeként szolgáltató váltásra kerülne sor 2020-ban, úgy az esetleges számhordozás a 2020. március 15. és 2020. március 31. közötti időszakban fog megtörténni. A Szolgáltató utolsó havi számláját csak a számhordozás időpontjáig terjedő időszakra állíthatja ki.
   3. A Felek kifejezetten megállapodnak abban, hogy az Előfizetők képviseletében eljáró BVH Zrt. - az egyes Előfizetők vezető tisztségviselői által legkésőbb 2019. október 01. napjáig megküldött, írásbeli, cégszerűen aláírt felkérés alapján - jogosult jelen Szolgáltatási Szerződés időbeli hatályát - a Szolgáltatóhoz intézett, legkésőbb 2019. október 31. napjáig megküldött írásbeli, cégszerűen aláírt nyilatkozatával – 1 évvel, azaz 2021. március 31. napjáig meghosszabbítani. Ebben az esetben – a 18.2. pontban leírtaknak megfelelően - az esetleges számhordozás időszaka a 2021. március 15. és 2021. március 31. közötti időszak. A Szolgáltató utolsó havi számláját csak a számhordozás időpontjáig terjedő időszakra állíthatja ki.
   4. A szerződés elválaszthatatlan részét képezik a szerződés mellékletei, melyek az alábbiak:
2. számú melléklet: Ajánlat (Felolvasólap és háttértábla)
3. számú melléklet: Műszaki leírás
4. számú melléklet: A nyertes ajánlat értékelésre került elemei
5. számú melléklet: Mennyiségi összesítő tábla
6. számú melléklet: Előfizetők kapcsolattartói
7. számú melléklet: Előfizetői nyilatkozat az előfizetői mennyiségek más előfizetők részére történő átengedéséről
   1. A Szolgáltatási Szerződés értelmezésére és jelen Szolgáltatási Szerződésben nem szabályozott rendelkezésekre vonatkozóan Magyarország hatályos jogszabályai, valamint a felek közötti Egyedi Előfizetői Szerződések rendelkezései továbbá a Szolgáltató mindenkor hatályos Általános Szerződési Feltételei az irányadóak a jelen Szolgáltatási Szerződésben foglaltak szerint. A felek kijelentik, hogy jelen Szolgáltatási Szerződés szövegezése – a hatályos jogszabályi előírások mellett – elsődlegesen érvényesül és az abban meghatározottakat felek magukra nézve kötelezőnek ismerik el.
   2. Amennyiben a jelen szerződés mellékleteiben foglalt bármely rendelkezés jelen szerződés bármely pontjával ellentétes, úgy jelen szerződés rendelkezései az irányadók, amennyiben az a hatályos jogszabályokat nem sérti.
   3. A szerződő Felek kijelentik, hogy a jelen Szolgáltatási Szerződés 2.1. pontja alapján igényelt szolgáltatások vonatkozásában az egyedi előfizetői szerződéseket és annak mellékleteit aláírják azzal, hogy a mellékletekben, nyomtatványokban meghatározott feltételek nem lehetnek ellentétesek jelen Szolgáltatási Szerződés rendelkezéseivel, vagy amennyiben mégis ellentétesek, úgy az ellentétes rendelkezések a Felek viszonylatában nem alkalmazhatók.
   4. A Szolgáltatási Szerződést a Felek áttanulmányozás után, mint szándékukkal és ügyleti akaratukkal mindenben megegyezőt 14, azaz tizennégy eredeti példányban jóváhagyólag írják alá.

Budapest, 2018. … hó ... nap

....................................................

Szolgáltató

Budapest, 2018. ... hó … nap Budapest, 2018. ... hó … nap

…………………………………………… ……………………………………………

BVH Zrt. FKF Nonprofit Zrt.

Előfizető Előfizető

Budapest, 2018.... hó … nap Budapest, 2018. ... hó … nap

…………………………………………… ……………………………………………

Budapest Gyógyfürdői Zrt. Budapesti Temetkezési Intézet Zrt.

Előfizető Előfizető

Budapest, 2018. ... hó … nap Budapest, 2018. ... hó … nap

…………………………………………… ……………………………………………

FŐKERT Nonprofit Zrt. Fővárosi Közbeszerzési Kft.

Előfizető Előfizető

Budapest, 2018. ... hó … nap Budapest, 2018. ... hó … nap

…………………………………………… ……………………………………………

FŐTÁV Zrt. FŐTÁV-KOMFORT Kft.

Előfizető Előfizető

Budapest, 2018. ... hó … nap Budapest, 2018. ... hó … nap

…………………………………………… ……………………………………………

DHK Zrt. FŐKÉTÜSZ Kft.

Előfizető Előfizető

Budapest, 2018. ... hó … nap Budapest, 2018. ... hó … nap

………………………………………………… …………………………………...

Fővárosi Vízművek Zrt. FŐKERT Mérnökiroda Kft.

Előfizető Előfizető

Budapest, 2018. ... hó … nap

………………………………………………….

Tahi Faiskola Kft.

Előfizető

1. Értékelési alszempont (minőségi kritérium). [↑](#footnote-ref-2)
2. A szerződés hatályba lépésétől számított 2 év határozott idő lejártáig. [↑](#footnote-ref-3)